Хитай һөкүмитиниң бейҗиң олимпик йиғиниға аз қалған мәзгилдә елан қилған бу қарари олимпикниң инсанпәрвәрлик роһиға пүтүнләй хилап, дәп тәкитлигән матину сәйшиу,  әгәр бейҗиң һөкүмити олимпик йиғинини мувәппәқийәтлик өткүзмәкчи болса, тибәт вә уйғурға охшаш милләтләргә әркинлик бериши керәк. Биз буни наһайити еғир вәқә дәп қараймиз вә қәтий қарши туримиз дәйду. Униң әскәртишичә, дуня алди билән террорчилиқниң ениқлимисини шәрһилиши керәк. Өз земинида әркинлик вә демократийә тәләп қилғучиларни террорчи, дейиш пут тирәп туралмайдикән. Сәйшиу йәнә,  өзиниң земинини тартивалғанларға қарши өз әркинлики үчүн күрәш қилса, бу бизниң нәзиримиздә әркинлик җәңчисидур. У қандақму террорчи болиду ?  дәп көрсәтти.